хумористични анекдоти за Прилепи
Добър ден, Игор.
Принудена съм да ти съобщя, че си гад и егоист. Как можа?! Къде се запиля вчера?!
С уважение, Юлия.
P.S. Купи хляб: един бял и един черен.

 Уважаема Юлия!
 Да не си се побъркала? Вчера бях с момчета, пихме по бира.
 С най-недобри пожелания, Игор.
 P.S. Няма да мога.

Добър ден, Игор.
Игор, ти си тъпак. Нина от счетоводството те е видяла. Ти си нищожество, повече не те обичам.
С уважение, Юлия.
P.S. Защо няма да можеш?

 Уважаема Юлия!
 Извинявай, котенце, ама твоята Нина е сляпа като прилеп. Бях с          момчетата, кълна се в сноуборда си. И няма да се повтарям.
 С най-добри пожелания, Игор.
 P.S. А защо все аз всичко да правя?

Добър ден, Игор.
Да, Нина е малко късогледа, но не чак толкова, че да не види, че твоите ‘момчета’ са с бюст D и носят ботушки Pollini за 900 долара. А аз така и не получих подарък за рождения си ден. Излъга ме.
С уважение, Юлия.
P.S. Събирай си партакешите и се изнасяй от нас.

 Уважаема Юлия!
 Миличко, защо се палиш така? Нинчето се е пообъркала малко. Първо, бюстът на Светла е размер C, не D. Второ, тя е грозна и ми е секретарка. Трето, от къде да ти взема тези Pollini?
 С най-добри пожелания, Игор.
 P.S. Ще купя хляб и торта. Обичам те!

Добър ден, Игор.
ЦУМ, бутик #2 на третия етаж. Предай на секретарката си, че следващия път ще й излея коктейлчето в деколтето. Върху целия й С размер!
С уважение, Юлия.
P.S. И бонбони вземи!